Կարսի թանգարան

Կարսի թանգարան (թուրքերեն՝ Kars Müzesi), գործող թանգարան, որը բացվել է 1959 թվականին Կարսի Սուրբ Առաքելոց եկեղեցում (ներկայումս՝ Քյումբեթ Ջամի մզկիթ)։ Ներկայումս գործում է այլ հասցեում։ Կարսի ամենամեծ թանգարանն է։ Թանգարանի պատմություն Թանգարանը սկզբում բացվել է Սուրբ Առաքելոց հայկական եկեղեցում, որը կառուցվել է 930-937 թվականներին Կարսի թագավոր Աբաս Բագրատունու օրոք։ 1579 թվականին Օսմանյան կայսրությունը եկեղեցին վերածում է մզկիթի, իսկ երբ Կարսը անցնում է Ռուսական կայսրության վերահսկողության ներքո, եկեղեցին վերածվում է ռուս ուղղափառի։ Թանգարանում հավաքվել էին Կարսից և հարակից շրջաններից հայտնաբերված հնագիտական գտածոները, ինչպես նաև առարկաներ, որոնք գտնվել էին միջնադարյան հայկական Անի քաղաքի պեղումներից։ Թանգարանի նոր շինության կառուցման ավարտից հետո 1980 թվականին շուրջ 3600 նմուշները տեղափոխվել են այդ շինություն և ցուցադրվել այնտեղ։ Կարսի թանգարանը ներկայումս գտնվում է այն ավտոմայրուղու վրա, որը քաղաքի հյուսիս-արևելքից շարժվում է դեպի Անի քաղաք։ Ներկայումս ցուցադրվում են բրոնզի դարից մինչև մեր օրերը վերագրվող գտածոներ։ Թանգարանի կազմում գործում է նաև ազգագրության բաժին։ Տես նաև Սուրբ Առաքելոց եկեղեցի Ծանոթագրություններ Արտաքին հղումներ Կարսի թանգարանը և դրա պատմությունը՝ Թուրքիայի Հանրապետության մշակույթի և զբոսաշրջության նախարարություն։ Դիրքը Wikimapia-ում